《高丽扇》
宋代·华镇

排筠贴楮缀南金，舒卷乘时巧思深。何必月团裁尺素，自多清爽涤烦襟。

挥来振鹭全开羽，叠去栟榈未展心。利用已宜勤赏重，更堪精制出鸡林。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。